શ્રીદેવીનો જન્મ ૧૩ ઑગસ્ટ ૧૯૬૩ના રોજ તમિલનાડુમાં થયો હતો. શ્રીદેવીએ પોતાના કેરિયરની શરૂઆત માત્ર ૪ વર્ષની ઉંમરથી તમિલ ફિલ્મ કંધન કરુણઈથી કરી હતી. શ્રીદેવીએ બાળ કલાકાર તરીકે તેલુગુ અને મલયાલમ ફિલ્મોમાં કામ કર્યું હતું. ૧૯૭૯માં શ્રીદેવીએ ‘સોલહવાં સાલ’ થી હિન્દી ફિલ્મમાં શરૂઆત કરી હતી.બોલિવૂડની સદાબહાર અભિનેત્રી શ્રીદેવીના આકસ્મિક નિધનથી સમગ્ર બોલિવૂડ જગત શોકમાં છે. વડાપ્રધાન મોદી સહિત રાષ્ટ્રપતિ કોવિંદે પણ શ્રીદેવીના નિધન પર શોક વ્યક્ત કર્યો છે.બોલિવૂડના દિગ્ગજ અભિનેતાઓ સાથે શ્રીદેવીએ કામ કર્યું હતું. શ્રીદેવીની જોડી અનિલ કપૂર સાથે ખૂબ જામી હતી. બાદમાં શ્રીદેવીએ અનિલ કપૂરના જ મોટાભાઈ બોની કપૂર સાથે લગ્ન કરી લીધા હતા. શ્રીદેવીએ પોતાનાથી મોટી ઉંમરના અભિનેતા જેમ કે, અમિતાભ બચ્ચન, વિનોદ ખન્ના અને ઋષિ કપૂર સાથે સુપરહિટ ફિલ્મો આપી છે.